གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

ན་མོ་མ་ཧཱ་གུ་རུ་རཏྣ་པཱ་ད་མུ་འེ
དེ་ཡང་སྲིད་དང་ཞི་བ་འཁོར་བ་མྱང་འདས་ལ་སོགས་རྣམ་གྲངས་ཀྱི་གདགས་
གཞི་བསམ་ལས་འདས་པའི་རོལ་པ་མ་ལུས་པའི་ཁྱབ་བདག་འཁོར་ལོའི་དབང་ཕྱུག་
ནི་དཔལ་ལྡན་བླ་མ་རྡོ་རྗེའི་སློབ་དཔོན་ཞེས་གྲགས་པའི་བདག་ཉིད་ཁོ་ནར་མདོ་རྒྱུད་
མན་ངག་མཁས་གྲུབ་མཐའ་དག་མགྲིན་གཅིག་པ་ཉིད་དུ་ཟད་ཅིང་། དེ་ལ་མཆོད་
དང་བསྟོད་བསྒོམ་བགྱིས་ན་རྒྱལ་བའི་དཀྱིལ་འཁོར་མ་ལུས་པ་ལ་མཆོད་སྒྲུབ་བགྱིད་
པར་འགྱུར་བ་ཉིད་དང་། རྡོ་རྗེའི་སློབ་དཔོན་གང་དེ་ཡང་ཕྱོགས་བཅུ་རབ་འབྱམས་
ཀྱི་ཞིང་ཁམས་སོ་སོར་ནི་གང་ལ་གང་གིས་འདུལ་བའི་སྐུ་དང་རྣམ་འགྱུར་བརྗོད་ལས
འདས་པ་དང༌། ཕྲིན་ལས་ཀྱི་འཕྲུལ་བཀོད་བློའི་རྭ་བ་ལས་བརྒལ་བའི་ཆོས་ཅན
ཡིན་པའི་ཕྱིར། མཚན་དང་འདུལ་བྱེད་ཀྱི་ལྡོག་པར་ནི་ཞིང་ཁམས་ལ་ལར་སངས་
རྒྱས་སྤྲུལ་པའི་སྐུ་ཞེས་མཛད་པ་བཅུ་གཉིས་ཀྱི་ཚུལ་སྟོན་པར་གནང་བ་དང་། ལ་ལར་
ལོངས་སྤྱོད་རྫོགས་སྐུ་ཁ་སྦྱོར་ཡན་ལག་བདུན་ལྡན་གྱི་ཚུལ་དུ་སྟོན་པ་དང་། དེ་བཞིན་
དུ་ལྟ་རྣམས་ལ་ལྷ་དང༌། ལྷ་མ་ཡིན་རྣམས་ལ་ལྷ་མིན་དང༌། བྱོལ་སོང་རྣམས་ལ་ནི་
བྱོལ་སོང་གི་དབང་པོའི་ཚུལ་དང༌། ཡི་དྭགས་རྣམས་ལ་དེ་དང་དམྱལ་བ་ལ་དེའི་
བདག་པོའི་བཀོད་པའི་ཟོལ་གྱིས་འདུལ་བ་དང༌། མི་རྣམས་ལ་མིའི་གཟུགས་ཀྱི་
སྣང་བརྙན་སྟོན་པ་སྟེ། དོན་དམ་པར་ནི་སྤྲོ་བསྡུའི་དམིགས་མཚན་གྱིས་དབེན་པའི་
ཆོས་ཉིད་ཀྱི་ཀློང་ལས་འགགས་མེད་རང་བྱུང་གི་རོལ་རྩལ་ཅིར་ཡང་སྣང་ཚེ། དེས་ན་
265

༼ག༽ གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

བསམ་གྱིས་མི་ཁྱབ་པའི་ཆོས་ཉིད་ཀྱི་དོན་དྲན་པར་བྱ་ཡི། བདག་གི་འདྲེན་པ་འདི་
ནི་མིའོ། །ཟག་པ་དང་མ་བྲལ་བའོ། །ཀུན་ནས་ཉོན་མོངས་པའི་ཤུན་པ་དང་བཅས་
པ་ཉིད་དོ། །ཞེས་ཡིད་ཀྱི་ལམ་དུ་བཅང་བར་གྱུར་ན་ལྷན་སྐྱེས་ཡེ་ཤེས་མཆོག་གི་
ཆོས་ཀྱི་སྐུའི་དོན་ལ་སྒྲིབ་པར་འགྱུར་བས། གཟུགས་སྒྲ་སེམས་ཀྱི་རི་མོ་གང་ལྟར་
སྣང་ཡང་རང་ཉིད་ཀྱི་མཐོང་བ་དག་དང་མ་དག་གི་རྐྱེན་ཚུལ་ཁོ་ན་ཉིད་དུ་ངེས་པར་ཤེས་
པར་བྱས་ལ། བླ་མ་སངས་རྒྱས་ཆོས་ཀྱི་སྐུ་ཡེ་ནས་ཇི་བཞིན་པའི་གནས་ལུགས་ཀྱི་
གདེང་ཚད་བློའི་མཐིལ་ཕུར་དུ་བཅངས་ཏེ། རྟག་པ་རྒྱུན་གྱི་འཁོར་ལོར་རང་གི་ཕུང་
ཁམས་སྐྱེ་མཆེད་ཐམས་ཅད་རིགས་བརྒྱ་རིགས་ལྔའི་རང་བཞིན་ཡེ་གདོད་མ་ནས་ཡིན
པར་ངེས་པ་ཉིད་ཀྱི་བདེ་ཆེན་འཁོར་ལོའི་ཡང་རྩེའམ། ཆོས་ཀྱི་འཁོར་ལོའི་གཞལ་
ཡས་སུ། དཔལ་ལྡན་བླ་མ་ཡིད་བཞིན་ནོར་བུ་ཉིད་ཀྱི་སྐུའི་སྣང་བརྙན་བཟོ་བཅོས་
མཚན་རྟོག་གིས་མ་བསྒྱུར་མ་བསླད་པར། སྟོང་གསལ་ཟུང་འཇུག་གི་རང་རིག་དང་
གཉིས་སུ་མ་ཡིན། གཉིས་སུ་བྱར་མེད་པའི་དྲན་རིག་འཛིན་མེད་རང་བབ་རང་ཤར་
རང་གྲོལ་ཆེན་པོར་བཟློག་པའི་ངང་ནས། ཤུགས་འབྱུང་མགྲིན་པའི་རྫ་རྔ་ལྟུང་ལྟུང་
གི་དབྱངས་སུ་འདི་ལྟར་བསྒྲགས་པར་བྱའོ།།
ཨེ་མ་ཀྱེ་ཧོཿ
ཕ་གཅིག་དྲན་ནོ་དེ་དུས་གསུམ་གྱི་སངས་རྒྱས་དྲན།།
ཕ་གཅིག་དྲན་ནོ་དེ་རྗེ་བཙུན་གྱི་བླ་མ་དྲན།།
266

གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

སྙིང་ནས་འབོད་དོ་དེ་གདུང་དབྱངས་ཀྱིས་འོ་དོད་འབོད།།
གསོལ་བ་འདེབས་སོ་དེ་ཐུགས་རྗེ་ཡི་སྤྱན་གྱིས་གཟིགས། ༡ །
གནས་ཡ་གི་ཤེད་བདེ་ཆེན་གྱི་འོག་མིན་ན།།
ཕ་རྒྱལ་བ་མཆོག་དྲིན་ཅན་གྱི་བླ་མ་རྗེ།།
སྐུ་སྣང་སྟོང་ནི་འཇའ་འོད་ཀྱི་དཀྱིལ་འཁོར་རྒྱས།།
གསུང་ཟབ་སྙན་གྱི་ཆོས་དབྱངས་དེ་ལྟངས་སེ་ལྷངས། ༢ །
ཐུགས་མཁྱེན་བརྩེ་དང་ཡེ་ཤེས་ཀྱི་ཀློང་ཡངས་ནས།།
བུ་དད་ལྡན་དང་མཁའ་མཉམ་གྱི་གདུལ་བྱ་ལ།
དུས་རྒྱུན་ལྡན་དུ་བརྩེ་ཆེན་གྱི་གཟིགས་པ་དེ།།
རྗེ་མཚན་ལྡན་གྱི་རྣམ་ཐར་ཞིག་མ་ལགས་སམ། ༣ །
ཁྱེད་སྒྲིབ་བྲལ་གྱི་སྤྱན་རས་ཕྱོགས་བཅུ་ཡི།།
གནས་མ་ལུས་ཀུན་ལྷམ་མེར་གཟིགས་མངའ་ན།།
བདག་དུས་ངན་དུ་སྐྱེས་པའི་བུ་འབངས་འདི།།
གཏན་མཐའ་མེད་དུ་འཁོར་བར་མནར་འཇུག་གམ། ༤ །
ལས་ངན་གོམས་འཕྲུལ་ཞེན་གྱི་བག་ཆགས་དང༌།།
རྐྱེན་གློ་བུར་འགལ་མཐུན་གྱི་གཟེབ་རྒྱ་སོགས།།
ལམ་བླ་མེད་བྱང་ཆུབ་ཀྱི་བར་ཆད་ཚོགས།།
འདི་ཞི་བར་བྱིན་གྱིས་ཤིག་མི་རློབས་སམ།།
267

༼ག༽ གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

ལུས་ཉམ་ཐག་ཉོན་མོངས་ཀྱི་མལ་ནང་ན།།
སེམས་འཁྲུལ་འཁོར་གཅོང་ཆེན་གྱི་ཟིན་པའི་ཤུགས།།
ངག་འོ་དོད་སྨྲེ་སྔགས་ཀྱི་གདུང་དབྱངས་སྒྲ།།
ཕ་རྗེ་བཙུན་དབང་མེད་དུ་དྲན་པས་འབོད། ༦ །
ཚེ་མི་རྟག་འཆི་ངེས་ཀྱི་ལྷག་མ་ནི།།
ལོ་ཟླ་ཞག་འགའ་ཞིག་གནས་རིང་འདིར།།
ལས་འཁྲུལ་འབྱམས་ཆོས་མིན་དང་སྙོམ་ལས་དགྲ།།
ཟློག་ངེས་པར་དམ་ཆོས་ཤིག་སྒྲུབ་བྱིན་རློབས། ༧ །
བཟློག
གཏན་འདུན་མའི་ཡང་རྩེ་ཚེ་གཅིག་འདིར།།
ལམ་སྒྲུབ་པ་སྙིང་པོར་ཆིག་དྲིལ་དུ།།
འབད་ནུས་ལ་བར་ཆད་མི་འབྱུང་བར།།
འབྲས་མངོན་གྱུར་ཆོས་སྐུར་གྲོལ་བར་མཛོད། ༨ །
མཆོག་ཐུན་མོང་དངོས་གྲུབ་ཀྱི་གཏེར་མཛོད་མཆོག།
སྐུ་གང་འདུལ་དེར་སྟོན་གྱི་རྫུ་འཕྲུལ་དང༌།།
ཐུགས་མཉམ་ཉིད་ཡེ་ཤེས་ཀྱི་ཟློས་གར་སོགས།།
ཕ་ཁྱེད་དང་ཚུལ་མཐུན་གྱིས་འགྲོ་སྒྲོལ་ཤོག ༩ །
268

གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

༈ ཨེ་མ་ཧོཿ
མཁྱེན་དང་བརྩེ་དང་མཛད་པའི་ཕྲིན་ལས་ལ།།
ཚད་མེད་རྒྱལ་བ་ཀུན་ལས་ལྷག་པའི་རྗེ།།
གང་གི་ཡོན་ཏན་བསྐལ་བརྒྱར་རྡོ་རྗེའི་ལྕེ།།
འབུམ་ཕྲག་དུ་མས་བརྗོད་པར་སུ་ཞིག་སྤོབས། ༡༠ །
ལས་ཉོན་འཁོར་བའི་ཆུ་སྲིན་འབྱུང་གནས་ཆེར།།
ལས་དབང་བཙན་པོས་རབ་འཕྱན་བདག་སོགས་འགྲོ།།
ལོག་རྟོག་རླུང་དྲག་ཤུགས་ཆེན་གྱིས་བསྐྱོད་པའི།།
ལོག་ལམ་སྲིན་གླིང་ལས་སྐྱོབ་ལྷ་ཡི་ལྷ། ༡༡ །
དལ་འབྱོར་དལ་ཁོམ་ལྡན་པའི་གྲུར་བརྟེན་ནས།།
བླ་མེད་བླ་མ་མཆོག་གསུང་ཡིད་བཞིན་ནོར།།
རབ་བླངས་རབ་ཞི་དོན་གཉེར་སྐྱེ་བོ་དག།
སྐྱབས་བྲལ་སྐྱབས་ཀྱི་མཆོག་ཁྱེད་སྙིང་ནས་དྲན། ༡༢ །
སྣ་ཚོགས་ལས་ལ་ཐོག་མེད་ད་ལྟ་བར།།
སྣ་ཚོགས་སྤྱད་ཀྱང་དོན་མེད་སྡུག་བསྔལ་ལུས།།
སྣ་ཚོགས་བླངས་ལ་ད་ནི་ཡིད་རབ་སྐྱོ།།
སྣ་ཚོགས་རང་གྲོལ་ཕ་དེས་གཟིགས་རེ་རན། ༡༣ །
269

གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

སྲིད་པའི་ངང་ཚུལ་ཚུལ་མིན་ཡིད་བྱེད་ལ།།
རྟག་པར་རབ་ཞེན་ཞེན་པས་རང་ཉིད་བཅིངས།།
འདུས་བྱས་མི་རྟག་རྟག་ཏུ་རེ་བས་ཕུང༌།།
ཐུགས་རྗེས་མྱུར་གཟིགས་གཟིགས་པ་དྲི་མེད་མཆོག ༡༤ །
མཆོག་ཏུ་དག་པའི་སྐུ་དང་ཚངས་དབྱངས་གསུང༌།།
གསུང་རབ་སྙིང་པོའི་བཅུད་ལྡན་འདོད་འཇོའི་དཔལ།།
དཔལ་ལྡན་མཚུངས་བྲལ་ཁྱེད་ཐུགས་ཇི་བཞིན་དུ།།
དུ་མའི་ཆོས་ཀུན་རང་བྱན་ཚུད་པར་ཤོག ༡༥ །
རབ་དད་དད་དང་དང་བའི་ཡིད་རྩེ་གཅིག།
གཅིག་འདི་འདི་ཉིད་ཉིད་ལས་གཞན་པ་ཡི།།
ཡི་དམ་དམ་ཆོས་ཆོས་ཀུན་རྗེ་བཙུན་ཁྱེད།།
ཁྱེད་ལས་ལས་གཞན་གཞན་དུ་བདག་མི་སེམས། ༡༦ །
སྐྱེ་བ་འདི་བཟུང་མཐར་ཐུག་བྱང་ཆུབ་ཀྱི།།
གོ་འཕང་མངོན་དུ་མ་གྱུར་དེ་སྲིད་དུ།།
སྐྱབས་གནས་རྒྱལ་བའི་ཁྱབ་བདག་བླ་མ་ཁྱེད།།
བདག་སྙིང་དད་བརྒྱའི་ཟེའུ་འབྲུར་དབྱེར་མེད་ཤོག ༡༧ །
རབ་འབྱམས་ཕྱོགས་མཐའ་གཏུག་པའི་ཞིང་།།
རྣམ་ཐར་ཡོངས་དག་དཀྱིལ་འཁོར་བཀོད།།
270

གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

གྲངས་མེད་དེ་སྙེད་རྒྱལ་བ་ཁྱེད།།
འགྲོ་འདུལ་རྣམ་འཕྲུལ་མ་ལགས་སམ། ༡༨ །
གང་གི་རྨད་བྱུང་ཐུགས་རྗེ་ལས།
བྲི་གང་ཕྱོགས་སུ་ལྟུང་བའི་མཐའ།།
མི་མངའ་དེ་སླད་རྨོངས་པའི་འགྲོ།།
ཉམ་ཐག་བུ་ང་ཅིས་མི་གཟིགས། ༡༩ །
འགྲོ་རེའི་མདུན་དུ་གང་འདུལ་གྱི།།
སྤྲུལ་བཀོད་དེ་སྟེད་སྟོན་པའི་ཕྱིར།།
བདག་དང་བདག་འདྲའི་གདུལ་སྐལ་དུ།།
མགོན་ཁྱོད་མངོན་དུ་འགྱུར་ལགས་སོ། ༢༠ །
མ་རིག་ལྷན་སྐྱེས་རང་སྒྲིབ་ཀྱིས།།
རང་ལ་གདོད་ནས་སྒྲིབ་པའི་མུན།།
བསལ་མཁས་ཐུགས་རྗེའི་སྣང་བྱེད་ཁྱེད།།
བདག་གི་དཔལ་དུ་ཤར་བར་གྱུར། ༢༡ །
བསྙེལ་དང་གཡེལ་བའི་སྐྱོན་ཚོགས་ནི།།
ནམ་ཡང་ཐུགས་རྗེ་ལ་མི་མངའ།།
དེ་ཕྱིར་རྟག་པར་རྒྱུན་འཁོར་མོར།།
དད་ལྡན་བུ་ལ་གཟིགས་སུ་གསོལ། ༢༢ །
271

གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

བྱིན་རླབས་མི་ཟད་ཆུ་རླུང་ལ།།
གུས་ལྡན་སྐྱེ་འགྲོ་ཇི་སྙེད་པས།།
སྤྱད་ཀྱང་རྒྱུན་ཆད་གཏན་བྲལ་བ།།
བདག་གི་རྒྱུད་ལ་དབབ་པར་མཛོད། ༢༣ ། །
བདག་དང་འགྲོ་བའི་ལས་ཉོན་ཁམས་ཟབ་མོ།།
ཇི་སྲིད་དེ་བར་མགོན་ཁྱེད་ཚད་མེད་ཀྱི།།
སྙིང་རྗེའི་ཟློས་གར་བསྒྱུར་བ་མི་དམན་པས
སྡུག་བསྔལ་འཁོར་མཚོ་ཆེ་ལས་བསྒྲལ་དུ་གསོལ། ༢༤ །
བླ་མ་སངས་རྒྱས་བྱང་སེམས་ཡི་དམ་ལྷ།།
མཁའ་འགྲོ་དམ་ཅན་རྒྱ་མཚོར་བཏགས་པའི་མཚན།།
སྣ་ཚོགས་འཆང་བའི་མགོན་གཅིག་དྲིན་ཅན་རྗེ།།
ཁྱོད་ཀྱི་གོ་འཕང་མྱུར་དུ་འགྲུབ་གྱུར་ཅིག ༢༥ །
མཁའ་ཁྱབ་འགྲོ་འདི་བདག་གི་ཕ་དང་མ།།
ཁོ་ན་ལས་གཞན་མིན་ཡང་བདག་ཉིད་ཀྱིས།།
སྒྲོལ་བའི་ནུས་མེད་དེ་ཕྱིར་སངས་རྒྱས་མཆོག།
གང་ཁྱེད་བདག་དང་འགྲོ་ཀུན་གྲོལ་བར་མཛོད། ༢༦ །
272

གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

༈ ཀྱཻ༑ རྗེ་བཙུན་དམ་པ་དཔལ་ལྡན་བླ་མ་རྒྱལ་བ་མ་ལུས་གཅིག་
ཏུ་བསྡུས་པའི་ངོ་བོར་གྱུར་པའི་བདག་ཉིད་ཆེན་པོ་མཁྱེན་བརྩེ་ནུས་པ་ཕུལ་དུ་
བྱུང་བའི་སྐྱབས་གནས་ཀྱི་རྒྱལ་པོ་མཆོག་གི་ཞབས་ལ་སྙིང་ནས་སྐྱབས་སུ་
མཆིའོ། །ཐུགས་རྗེས་གཟིགས་སུ་གསོལ། བྱིན་གྱིས་བརླབ་ཏུ་གསོལ།
ལམ་སྣ་དྲང་དུ་གསོལ། བར་ཆད་བསལ་དུ་གསོལ། རྗེ་ཉིད་དང་གཉིས་སུ་
མེད་པར་བྱིན་གྱིས་བརླབ་ཏུ་གསོལ
དེ་ལྟར་གསོལ་བ་བཏབ་པས་བླ་མའི་སྐུ།།
འོད་དུ་ཞུ་ནས་རང་ལ་དབྱེར་མེད་ཐིམ།།
ཀུན་རྫོབ་གཟུགས་སྐུའི་བླ་མ་སྤྲུལ་པའི་སྐུ།།
དོན་དམ་རང་རིག་ཆོས་སྐུའི་དབྱིངས་སུ་འདྲེས། ༢༧ །
འདྲེས་དང་མ་འདྲེས་བློ་ཡི་བཏགས་པ་ལས།།
གདོད་ནས་གཉིས་མེད་རང་བབ་གཤིས་ཀྱི་ངང༌།།
སྒྲིབ་ཚོགས་འཁྲུལ་པའི་བག་ཆགས་རང་བཞིན་དག།
བསྐུར་ཐོབ་མཚན་བཅས་དབང་གི་རྫུན་ཕུག་རྡིབ། ༢༨ །
སྐུ་བཞིའི་ངོ་བོར་ཡེ་ནས་ལྷུན་གྱིས་གྲུབ།།
རྟོག་མེད་གཞན་དོན་རྩོད་བྲལ་ཤུགས་ལས་འབྱུང༌།།
་གསུམ་དུས་མེད་བླ་མའི་རྣལ་འབྱོར་ཆེ།།
མཐར་ཐུག་དོན་གྱི་སྙིང་པོ་ཨེ་མ་ཧོཿ ༢༩ །
273

གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

དེ་དོན་མ་རྟོགས་འཁྲུལ་པའི་སེམས་ཅན་ཀུན།།
རང་སྣང་ལོག་པའི་ལས་ལམ་རྒྱུན་ཆད་ཅིང་།།
བདེ་ཆེན་འདུ་འབྲལ་མེད་པའི་མཁའ་དབྱིངས་སུ།།
འགྱུར་མེད་དོན་གྱི་བླ་མ་མཆོག་འགྲུབ་ཤོག ༣༠ །
ཅེས་པའི་གསོལ་འདེབས་འདི་ནི་སྤྲུལ་པའི་སྐུ་མཆོག་རྣམ་རོལ་ཆོས་ཀྱི་རྒྱལ་མཚན་པས་བསྐུལ་བར་
མཛད་པའི་ངོར་བཀོད་པའོ།། །།
274